open-index/open-wikipedia-markdown huggingface dataset:
Nordtyske orgelskole

Den *nordtyske orgelskole* er en stilretning innen orgelmusikken som oppsto på 1600-tallet med blomstringstid fram mot midten av 1700-tallet. 

Stilretningen vokste fram under innflytelse fra nederlandske organister, spesielt Jan Pieterszoon Sweelinck i Amsterdam. Særtrekk ved den nordtyske skolen er hyppige skift mellom manualene og et svært selvstendig pedalspill, en praksis som ble mulig etter en kraftig kvalitetsforbedring av nordtyske orgler utover 1600-tallet og tidlig 1700-tall. Kjente orgelbyggere i denne perioden var framfor alt Hans Scherer den eldre, Hans Scherer den yngre og Arp Schnitger.

Senteret for stilen var rundt Hamburg, først og fremst Lübeck, Bremen, Lüneburg og Stade, men det fantes utøvere også i Danmark og Sverige, som Christian Geist. 

## Kjente representanter
Der lærere er kjent er de satt i parentes.

* Georg Böhm (Reincken)
* Nicolaus Bruhns (Buxtehude)
* Dietrich Buxtehude
* Jacob Praetorius den yngre
* Johann Adam Reincken (Scheidemann)
* Heinrich Scheidemann (Sweelinck)
* Samuel Scheidt (Sweelinck)
* Franz Tunder (muligens Girolamo Frescobaldi)
* Matthias Weckmann (Schütz, Jacob Praetorius og Scheidemann)


## Litteratur
* Klaus Beckmann: *Die Norddeutsche Schule. Orgelmusik im protestantischen Norddeutschland zwischen 1517 und 1755.* 2 bind. Schott, Mainz u. a. 2005–2009;
** Bind 1: *Die Zeit der Gründerväter. 1517–1629.* 2005, ISBN 3-7957-0531-2;
** Bind 2: *Blütezeit und Verfall. 1620–1755.* 2009, ISBN 978-3-7957-0532-9.
Moskvatid

**Moskvatid** (**MSK**) (russisk: моско́вское вре́мя &ndash; *moskovskoje vremja*) er en tidssone i Russland, oppkalt etter byen Moskva. Den ligger 3&nbsp;timer foran UTC (UTC+3). Moskvatid brukes av mesteparten av det europeiske Russland, unntatt Kaliningrad-enklaven i vest og åtte regioner ved Uralfjellene i øst.

Den 27. mars 2011 gikk Russland over til helårlig sommertid. I stedet for å veksle mellom UTC+3 om vinteren og UTC+4 om sommeren ble Moskvatid låst på UTC+4 fram til 2014, da den ble satt tilbake til UTC+3 hele året..

## Bruk
Mesteparten av den europeiske delen av Russland (vest for Uralfjellene) bruker Moskvatid. Kaliningrad oblast ved Østersjøen bruker Kaliningradtid (UTC+2). Samara oblast, republiken Udmurtia, Astrakhan oblast, Uljanovsk oblast og Saratov oblast bruker Samaratid (UTC+4) og Perm kraj, Basjkortostan og Orenburg oblast bruker Jekaterinburgtid (UTC+5). Siden 2014 har Moskvatid også blitt brukt på Krim-halvøya etter den ble annektert av Russland i 2014, og i de russisk-okkuperte områdene i Ukraina ble annektert av Russland i 2022.

Tidligere ble moskvatid også brukt i de europeiske delene av Sovjetunionen:
* Belarus, fra 1930–1941 og 1944–1991 og igjen fra 2014
* Estland, fra 1940–1941 og 1944–1989
* Kaliningrad oblast (Russland), fra 1946–1989
* Latvia, fra 1940–1941 og 1944–1989
* Litauen, fra 1940–1941 og 1944–1989
* Moldova, fra 1944–1990
* Samara oblast (Russland), fra 1989–1991 og 2010–2011
* Ukraina, fra 1930–1941 og 1943–1990
* Krim, fra 1930–1941, 1944–1990, 1994–1997 og igjen fra 2014

I årene 1922-30 og 1991-92 brukte Moskva østeuropeisk tid.

## Referanser
Velaug

**Velaug** er et kvinnenavn som kommer fra de norrøne orden *ve* og *laug* som betyr henholdsvis «hjem» og «forlovet» eller «viet til».

## Utbredelse

|}

## Referanser


## Eksterne lenker
*
Stephen Liu Difen

**Stephen Liu Difen** (født 13. mai 1912 i landsbyen Biandukou i fylket Renqiu i provinsen Hebei i Kina, død 14. november 1992 i Kuancheng i Hebei) var katolsk undergrunnsbiskop av Anguo i Hebei.

Han kom fra en katolsk familie og begynte tidlig på veien mot presteembedet. I 1932 begynte han på presteseminaret i Beijing, og ble ordinert i 1939. Etter å ha avlagt toppeksamener ved Fujanuniversitetet returnerte han til Anguo bispedømme for prestetjeneste, samtidig med at han fortsatte med medisinske studier. 

Under den annen sino-japanske krig ble han bedt av en biskop om å overta ledelsen av en skole i Hankou. 
I 1951 ble han arrestert for å ha nektet å gå med i Tre-selv-bevegelsen. Etter løslatelsen arbeidet han ved sykehuset i Anguo. Under kulturrevolusjonen ble han sterkt forfulgt og svært dårlig behandlet, og avskjediget fra sykehuset. 

I 1980 kunne han returnere til sykehusstillingen. I 1984 pensjonerte han seg derfra og viet seg deretter fullt ut til sjelesorg og forkynnelse. I 1990 ble han bortført av myndighetene – det var en hemmelig arrestasjon, og ingen fikk vite hvor han var. 

Etter dårlig behandling i myndighetenes hender døde han i fengsel i Kuangcheng i 1992, 80 år gammel. 

Han var den tredje arresterte biskop i området på kort tid som døde i fangenskap. De andre to var biskopene Paul Shi Chunjie (4. november 1991) og Peter Joseph Fan Xueyan (16. april  1992).  Tre andre undergrunnsbiskoper var også blitt bortført/arrestert i samme del av provinsen Hebei: Peter Chen Jianzhang, Paul Liu Shuhe og Cosmas Shi Enxiang. To av dem var over 70 og syke.

## Referanser
Egge videregående skole

**Egge videregående skole** var en offentlig videregående skole i Steinkjer i Nord-Trøndelag.

Skolen ble etablert som Inntrøndelag yrkesskole i 1948 med 49 elever fordelt på fem linjer: Tømrer, maler, jern og metall, elektriker og bilmekaniker. Skolen var en interkommunal yrkesskole eid av 16 kommuner frem til den ble overtatt av Nord-Trøndelag fylkeskommune i 1952. Ved siden av yrkesskolen ble det i 1968 etablert en teknisk fagskole for el-kraftteknikk. Med lov om videregående opplæring av 1974 endret skolene navn til henholdsvis Egge videregående skole og Steinkjer tekniske fagskole. Skolens avdeling på Malm ble utskilt som Verran videregående skole i 1980 og lagt ned i 1987.

Egge videregående skole ble innlemmet i Steinkjer videregående skole i 2008 og videreført i sine gamle lokaler som Steinkjer videregående skole, avdeling Egge. Steinkjer videregående skole ble samlet på Guldbergaunet fra høsten 2012. Egge videregående skoles lokaler på Kvamsenget ble revet i 2014.

## Rektorer
*Asbjørn Dahlum 1988–2007
*Magne Kvistad (konstituert) 1987–1988
*Per Saxhaug 1986–1987
*Sverre Skogset 1982–1986
*Hans Strand 1948–1982

## Referanser


## Litteratur

*
Trøndelag høyere yrkesfagskole Steinkjer

**Trøndelag høyere yrkesfagskole Steinkjer**, tidligere kjent som *Steinkjer tekniske fagskole*, er nå en del av den samlede Trøndelag høyere yrkesfagskole (THYF), med egen avdeling i lokalene til Steinkjer videregående skole på Guldbergauet.

THYF Steinkjer tilbyr 2-årig teknisk fagskole, linje elektro med fordypning elkraft.  I dag gir skolen en teoretisk utdannelse som bygger på fag/svennebrev eller annen treårig yrkesutdannelse i ulike fag. Utdanningen gir tittelen fagtekniker og kvalifiserer til mange typer stillinger innen elforsyning, oljeindustri og prosessindustri. Det kan være tekniker eller driftsleder, produktutvikler, service- og vedlikeholdstekniker, faglærer i videregående skole, selger/ markedsfører av teknisk utstyr, planlegger/ prosjekterer av tekniske anlegg eller ingeniør. Skolen tilbyr dette fagskoletilbudet som et nettbasert utdanningstilbud over tre år. Studentene innkalles til samlinger der lærerne gjennomgår vesentlige elementer i lærestoffet. Noen samlinger omfatter også laboratorieøvinger. Tilbudet innen el-kraft på Steinkjer gjennomføres i samarbeid med Nordland fagskole, avdeling Hadsel.

## Historie
**Steinkjer tekniske fagskole** ble etablert i 1968. I perioden 2012-2018 var fagskolen underlagt Steinkjer videregående skole. Etter at Nord- og Sør-Trøndelag ble sammmenslått til en Fylkeskommune ble fagskolen samlet under felles administrasjon men lokalisert på ulike steder i fylket.
Fiskumvannet

**Fiskumvannet** er en innsjø ved Fiskum i Øvre Eiker, i Buskerud. Den ligger i Eikernvassdraget, like nedstrøms fra den større innsjøen Eikeren. Fiskumvannet har utløp til Vestfosselva og vannstanden reguleres av inntaksdammen til Vestfossen kraftverk. Vannet har tilsig fra Fiskumelva, Dørja og fra Eikeren. Fiskumvannet er forbundet med Eikern ved et smalt sund, «Sundet». Sundet skal etter historier være skapt av menneskers arbeid, men dette kan ikke med sikkerhet bekreftes.

Fiskumvannet er et grunt vann med en maksimum dybde 20 meter, i motsetning til Eikeren med maksimum dybde 156 meter.

Området rundt Fiskumvannet var bebodd i hele steinalderen, boplassene lå ved strandkanten av fjorden som lå rundt 15 - 20 meter høyere enn Fiskumvannet ligger nå. Fjorden strakte seg fra syd for Holmestrand og inn til Hellefossen. I eldre bronsealder, 1500 f.Kr., hadde havet sunket og Drammenselva hadde funnet seg et nytt løp gjennom morenen ved Rygg øst for Mjøndalen.

På slutten av 1700-tallet fikk en bonde en steinøks i garnet. Fiskumøksa ble anerkjent som den aller fineste stridsøks fra norsk yngre steinalder da den ble levert til Universitetets Oldsaksamling i 1853 og er senere omtalt i en rekke arkeologiske arbeider. Øksa er en stridsøks med en lengde på 18,6 cm, som er meget forseggjort og svært godt bevart.

På de tider man benyttet hest og slede til transport av folk og varer mellom «Haugsund» og Kongsberg var veiene meget dårlige, så om vinteren ble Fiskumsvannet benyttet isteden for landveien.

Ved Fiskumvannet ligger også middelalder kirken Fiskum gamle kirke.

I Fiskumvannet er det mange fiskeslag, mest kjent er gjeddefiske.

Ved sundet ligger Sundhaugen hvor det er en badestrand og Sundhaugen restaurant eller «Sundhaugen turistpaviljong» som tidligere var restaurant og dansested. Den har i senere tid forfalt noe og har kun vært i drift i perioder. Den markante funkisbygningen er tegnet av arkitekt Christian Fr. Arbo og oppført i to byggetrinn i 1937 og 1938. Dette skulle vært første byggetrinn til et større hotell, men videre utbygging ble ikke noe av. Bygningen er verneverdig.

Nord- og vestsiden av vannet omfattes av Fiskumvannet naturreservat, som ble opprettet i 1974.

## Fotnoter



## Referanser
Spinell

**Spinell**, MgAl2O4, er et mineral som danner en gruppe, *spinellgruppen*, der både magnesium og aluminium kan være erstattet med andre metaller. Det har hardhet 8 på Mohs hardhetsskala. Rød spinell er farget av krom og er en smykkestein. I Norge er den kun funnet i Modum og Jotunheimen. Den spesifikke vekten er 3,6 og kløvet er ganske utydelig.

## Typer av spinell

* **Spinell** – MgAl2O4, som har gitt opphav til navnet på gruppen
* Gahnitt –  ZnAl2O4
* Franklinitt – (Fe,Mn,Zn)(Fe,Mn)2O4
* Kromitt – (Fe·Mg)Cr2O4
* Magnetitt – Fe3O4
* Hercynitt –  FeAl2O4
* Ulvöspinell – TiFe2O4
* Jakobsitt – MnFe2O4
* Trevoritt – NiFe2O4
* Ringwooditt – SiMg2O4, en vanlig olivin polymorf i jordens mantel fra 520 til 660 km dyp, og et sjeldent mineral i meteoritter

## Syntetisk spinell
Syntetisk spinell er laget i midten av det 18. århundre. 

## Referanser
* Deer, Howie and Zussman (1966) *An Introduction to the Rock Forming Minerals*, Longman, pp.424-433, ISBN 0-582-44210-9
* Shumann, Walter (2006) *Gemstones of the World* 3rd edition, Sterling, pp.116-117. 


## Eksterne lenker
* 
* Spinellstruktur av Steven Dutch
* Spinellstruktur
* https://web.archive.org/web/20080702022015/http://www.gemstone.org/gem-by-gem/english/spinel.html
* http://www.mindat.org/min-3729.html
* https://web.archive.org/web/20081107050233/http://www.fieldgemology.org/gemology%20tajikistan%20ruby%20spinel%20pamir.php
* http://www.ruby-sapphire.com/spinel.htm 
* spinell 3D animasjon
Utviklingen av europarekorder i friidrett 100 meter

Dette er listen over utviklingen av euraparekorder i friidrett på 100 meter utendørs.

## Herrer
### Elektronisk tidtagning

### Manuell tidtagning

## Damer
### Elektronisk tidtagning
  

### Manuell tidtagning
  

## Se også
* Europarekorder i friidrett
* Utviklingen av europamesterskapsrekorder på 100 m

## Eksterne lenker
* Statistikkside (Track and Field Statistics) (reg)
Gjerstad Funk- Og Fiskarlag

**Gjerstad Funk- og Fiskarlag** (GFF) er et norsk funkband som har eksistert siden 2004 spiller egne låter inspirert av New Orleans funk/soul fra 1960- og 1970-årene. Bandet spiller instrumental funkmusikk og besetningen er gitar, orgel, bass og trommer. 

Bandet har gitt ut CDene *Gjerstad Funk- og Fiskarlag* i 2007, og *I KRAFT* i mars 2009, begge på den norske labelen Schmell!.

## Medlemmer
*Terje Meisingset- hammondorgel
*Anders Nærø- gitar
*Morten Urfjell- trommer
*Kristian «Gesse» Edvardsen – bass (f.o.m. 2010)
*Lars Martin Vik- bass (t.o.m. 2009)

## Diskografi
*2007 *[[Gjerstad Funk- og Fiskarlag (album)|Gjerstad Funk- og Fiskarlag]]*
*2009 *[[I kraft]]*

## Referanser


## Eksterne lenker
* Bandets hjemmeside Besøkt 24. januar 2021
Annbank

**Annbank** er en landsby (*[[Landsby#Landsbyer i engelsktalende land|village]]*) i regionen South Ayrshire i Skottland. Den ligger ved elven Ayr, om lag 8 km øst for byen Ayr. Den var opprinnelig en gruvebosetning, og hadde en gang en industriell jernbaneforbindelse til Ayr via Auchincruive Waggonway. Jernbanestasjonen Weston Bridge Halt lå ved broen med det navnet nær Annbank og sto nær Ayr Colliery No.9. Den ble brukt av gruvearbeidere som reiste til sine respektive kullgruver og bergdrift.

Befolkningstallet har vært relativt stabilt de siste tiårene. Ved folketellingen i 2001 hadde Annbank 854 innbyggere. I 2006 ble folketallet estimert til 840 innbyggere. Folketallet for 2020 er beregnet til 890 innbyggere.

Landsbyen har et samfunnshus, bakeri, butikk, bowlingbane, juniorfotballklubb (Annbank United FC) og en pub. Puben er kjent som «Tap o'the Brae» som i mai 2014 vant årets pub i Ayrshire.

Annbank House hadde en gang utsikt over elven Ayr og Gadgirth Holm, men det ble revet etter å ha blitt benyttet som hotell. Festningen Gadgirth Old Ha’ (Gadgirth Old Hall) sto ved elven Ayr nær Privick Mill og det gamle Gadgirth House, men er nå knapt synlig. Lite er kjent om den, bortsett fra at den ble erstattet av Gadgirth Castle en gang på 1300-tallet. Godset og baroniet i Gadgirth lå en gang ved siden av elven Ayr øst for Annbank. Reginaldus de Camera, senere skrevet som Chalmer, er nedtegnet for å ha holdt baroniet Gadgirth som arvelig besittelse under regimet til kong Vilhelm I av Skottland (1165-1214). Familien fortsatte å bo ved residensen fram til ca. 1761.

## Referanser


## Eksterne lenker

*Video footage of the old Gadgirth Estate and Annbank House
Jacob Praetorius den eldre

**Jacob Praetorius** (ca. 1520 – 1586) var en tysk organist og komponist.

Lite er kjent om Praetorius' liv. Sannsynligvis fikk han opplæring i hjembyen av Martin Agricola. Fra 1555 og til sin død fungerte Praetorius som organist og kirkemusikkomponist ved to kirker i Hamburg.

Også sønnen Hieronymus og sønnesønnen Jacob var framstående musikere.

I 1566  publiserte Praetorius *Opus musicum excellens et novum*, en samling med over 200 verk av tyske og nederlandske komponister. Bare et *Te deum laudamus*&nbsp;a&nbsp;4 er med sikkerhet komponert av Jacob Praetorius selv, og av denne er bare første del bevart. Praetorius publiserte dessuten en samling koraler i 1554. Videre er *Veni in hortum meum*&nbsp;a&nbsp;4 enten komponert av ham selv eller av sønnesønnen Jacob Praetorius den yngre.

## Referanser


## Eksterne lenker
*
Hieronymus Praetorius

**Hieronymus Praetorius** (1560–1629) var en tysk organist og komponist fra tidligbarokken.

## Liv og virke
Praetorius fikk sin første musikalske utdannelse av sin far, organisten Jacob Praetorius den eldre før utdanningen fortsatte i Köln.

I 1580 tok han stillingen som kantor i Erfurt, men vendte tilbake til Hamburg i 1582 for å arbeide som sin fars assistent. Etter farens død i 1586 overtok han som organist ved St. Jacobi-Kirche i Hamburg hvor han virket til han selv døde i 1629.

Hieronymus hadde fire sønner og tre døtre, hvorav Jacob, Michael og Johann ble musikere.

Praetorius skrev først og fremst kirkemusikk, hovedsakelig orgel- og vokalmusikk. Framfor alt dreide det seg om koraler, messer, Kyrier, salmer, magnificats og hymner. Han regnes som en av pionerene i den nordtyske orgelskolen.

Praetorius var den første i Nord-Tyskland som skrev vokalmusikk i den nye venetianske stilen. Korstørrelsene varierte fra 8 til 20 sangere med stemmene oppdelt i to, tre eller fire grupper. Tar en i betraktning mengden og kompleksiteten av det han skrev må han ha hatt tilgang på godt trente og sofistikerte musikere.

Et utvalg verk:

* *Missa super Angelus ad pastores*
* *Magnificat germanice*
* *Psalm 113*
* Hymne5:
::*Deus Creator Omnium*
::*Jesu Nostra Redemtio*
::*Veni Creator Spiritus*
::*Beatus Autor Seculi*


## Referanser


## Kilder
* 

## Litteratur
* Klaus Beckmann: *Die Norddeutsche Schule. Orgelmusik im protestantischen Norddeutschland zwischen 1517 und 1755. Teil I Die Zeit der Gründungsväter 1517-1629.* Schott, Mainz 2005.

## Eksterne lenker
* 
*
Jekaterinburgtid

**Jekaterinburgtid** (**YEKT**) (russisk: екатеринбургское время &ndash; *jekaterinburgskoje vremja*) er en tidssone i Russland, oppkalt etter byen Jekaterinburg. Den ligger fem timer foran UTC (UTC+5) og to timer foran moskvatid (MSK+2).

Områder som bruker Jekaterinburgtid er hele Den uralske føderasjonskrets samt Orenburg oblast, republikken Basjkortostan og Perm kraj.

*Jekaterinburg sommertid* (*YEKST*) tilsvarer UTC+6, fremdeles 2&nbsp;timer foran Moskva (MSK+2). Denne blir imidlertid ikke lenger brukt (se under).

Den 27. mars 2011 gikk Russland over til helårlig sommertid. I stedet for å veksle mellom UTC+5 om vinteren og UTC+6 om sommeren ble Jekaterinburgtid låst på UTC+6 fram til 2014, da den ble satt tilbake til UTC+5 hele året.

## Se også
*Tid i Russland

## Referanser




## Eksterne lenker
* "Russia Time Zone Map". på WorldTimeZone.com.
Cosmas Shi Enxiang

**Cosmas Shi Enxiang** (født 1921 i Kina, død 30. januar 2015) var katolsk undergrunnsbiskop i bispedømmet Yixian i provinsen Hebei i Folkerepublikken Kina. 

Han satt i over mange tiår i fengsel for sin tros skyld, ca. 30 år før sin bispevielse, med flere fengslinger etterpå. 

Han ble hemmelig bispeviet i 1982 som hjelpebiskop for undergrunnskatolikkene i bispedømmet Yixian. 

Han ble tatt hånd om av sikkerhetsmyndighetene i midten av desember 1990 fra fylket Xushui. Etter «studiesesjoner» en måneds tid ble han ført til en omskoleringsleir. Det ble ikke opplyst til folk hvor det ble av ham. Etter internasjonalt påtrykk ble det opplyst at han og en annen likeledes forsvunnet biskop, Peter Chen Jianzhang av Baoding, ble holdt på hvilehjem, «av humanitære grunner». De ble så løslatt samtidig, 19. november 1993.  

Dagen etter deltok de begge på jubileumsfeiringene for 100-årsdagen av kirken i landsbyen  Anzhuang i fylket Xushui i Hebei. Jesuittpresten  Matteo Ricci (1552–1610) hadde konvertert landsbyen i begynnelsen av 1600-tallet.

Langfredag 13. april 2001 ble han arrestert på nytt. Han var da 80 år. Etter den tid har man ikke hørt fra ham (status desember 2008).

## Referanser
Jaromir Svozilik

**Jaromir Svozilik** (født 4. november 1951 i Prostejov, Tsjekkoslovakia) er en tsjekkisk billedkunstner. Fra og med 1974 oppholdt Svozilik seg i Sverige, men flyttet til Oslo i 1991. Svozilik har atelier i Edvard Munchs gamle atelierbygning på Ekely i Oslo, og er medlem av Norske Billedkunstnere. 

Svozilik ble utdannet ved Falu Konstgrafiska Verkstad under professor Staffan Kihlgren. Han har senere vært gjestelærer ved Konsthögskolan, Umeå universitet, og har mottatt flere priser. Som kunstner behersker Svozilik flere medier, blant annet maleri, grafikk og skulptur. Han har videre publisert diktsamlingen *Ölmedborgare av det tjeckiska krogsamhället* (Falun 1982) og enkeltstående dikt, blant annet i tidsskriftet Valör. *Konstvetenskapliga studier* (1995). 

Svozilik har illustrert antologien *Jag fruktar för dig, mänsklighet* (Stockholm 1987). Siden debuten har Svozilik deltatt på en rekke separatutstillinger og kollektive mønstringer i flere europeiske land og i USA.

## Referanser


## Eksterne lenker
* Jaromir Svoziliks hjemmeside
Helga Waabenø

**Helga Jensine Waabenø** (吳平和, pinyin: *Wú Pínghé*, født 22. april 1908 i Stjørna, død 25. juni 1994) var sykepleier og luthersk tidligere Kinamisjonær tilknyttet Det norske misjonsselskap. Hun arbeidet som misjonær i Anhua og Taohualun i Yiyang i provinsen Hunan fra 1946 til 1949, og flyktet da til Taiwan der hun fortsatte misjonsarbeidet. Hun ankom Taiwan 23. desember 1949, og ble den første misjonæren fra NMS på øyen. Hun arbeidet her frem til juletider 1951 og vendte tilbake til Norge via USA etter nyttår 1952.

Da Mao Tse-tungs kommunistregime overtok styret i Kina, ble etterhvert alle utenlandske misjonærer nødt til å evakuere fra fastlandet. Blant disse var Waabenø som i 1949 ble evakuert fra Hunan, til Hongkong. Senere på høsten samme år ble hun kontaktet av legen Kristoffer Fotland som arbeidet for Den Norske Misjonsallianse på Taiwan (den gang kalt Formosa). Han mente at det var et stort behov for misjonærer som kunne arbeide blant den store gruppen mandarinspråklige flyktninger fra Fastlands-Kina. Waabenø var interessert i dette, og søkte 17. november 1949 forretningsutvalget i NMS om å få reise. Hun fikk tillatelse til å arbeide ved det hundre senger store misjonssykehuset i Taipei, som nå er kjent som *Mackay Memorial Hospital*. Slik ble NMS' arbeide blant kineserne fortsatt, uten at dermed Taiwan ble definert som et av selskapets nye felt. 

Helga Waabenø ankom Taiwan 23. desember 1949 og begynte arbeidet ved sykehuset i månedsskiftet januar/februar 1950. Hennes første rapport fra Taiwan ble trykket i Norsk Misjonstidende i begynnelsen av 1950, og i den forteller hun følgende:

Ved siden av arbeidet på sykehuset arbeidet hun blant de mandarintalende flyktningene fra fastlandet. Disse hadde hovedsakelig bosatt seg i områder som Chiang Kai-sheks regjering stilte til disposisjon for dem. Hun og andre misjonærer traff kristne fra provinsene der de hadde arbeidet på fastlandet blant disse flyktningene. Waabenø startet en engelskspråklig bibelklasse i Taipei sommeren 1951. En av elevene var Andrew Liang, og flere venner av ham begynte også der. Liang var sønn av en av Hunans lutherske prester.

1. juli 1994 ble Waabenø begravet på Vestre gravlund i Oslo.

## Referanser


## Kilder
* Steensland, Gustav: «Taiwan» (s. 296-324) i bind 2 av «I tro og tjeneste – Det Norske Misjonsselskap 1842-1992», Torstein Jørgensen (red.), Misjonshøgskolen, Stavanger, 1992.
Omsktid

**Omsktid** (**OMST**) (russisk: омское время &ndash; *omskoje vremja*) er en tidssone i Russland, oppkalt etter byen Omsk. Den ligger 6&nbsp;timer foran UTC (UTC+6) og 3&nbsp;timer foran Moskvatid (MSK+3). Per 2026 er Omsk oblast det eneste området som bruker Omsktid.

*Omsk sommertid* (*OMSST*) tilsvarer UTC+7, fremdeles 3&nbsp;timer foran Moskva (MSK+3). Denne blir imidlertid ikke lenger brukt (se under).

## Historie
Fram til 1991 var Omsktid den ene av to tidssoner som ble brukt i sovjetisk Sentral-Asia. I tillegg til Omsk oblast i den Russiske SFSR, omfattet den de østligste to tredjedelene av Kasakhiske SSR, hele Kirgisiske og Tadsjikiske SSR, og den østlige delen av Usbekiske SSR. Området omfattet byen Omsk og republikkhovedstedene Alma-Ata, Frunze (Bisjkek), Dusjanbe og Tasjkent.

I to år etter Sovjetunionens kollaps var Omsk oblast den eneste regionen i Russland som brukte denne tidssonen. De nylig uavhengige sentralasiatiske statene sluttet å bruke sommertid, mens Usbekistan og Tadsjikistan i tillegg «flyttet vestover» ved å skru klokkene en time tilbake.

I løpet av 1990- og 2000-tallet opplevde Russland en landsomfattende bølge av tidsendringer i retning mot Moskva. Innen 2010 hadde alle vest-Sibirs føderasjonssubjekter i Moskva+4 flyttet til Moskva+3 og Omsktid: Novosibirsk oblast i 1993, Altaj kraj og republikken Altaj i 1995, Tomsk oblast i 2002 og Kemerovo oblast i 2010.

Den 27. mars 2011 gikk Russland over til helårlig sommertid. I stedet for å veksle mellom UTC+6 om vinteren og UTC+7 om sommeren ble Omsktid låst på UTC+7 fram til 2014, da den ble satt tilbake til UTC+6 hele året.

I 2014 vedtok Kemerovo oblast å gå tilbake til UTC+7 - Krasnojarsktid, og i 2016 vedtok også Altaj kraj, republikken Altaj, Tomsk oblast, og Novosibirsk oblast å gå over til Krasnojarsktid (UTC+7). Omsk oblast var etter dette det eneste gjenværende området som brukte Omsktid.

## Se også
*Tid i Russland

## Referanser
Bow kirke

**Bow kirke** er kirken i prestegjeldet *St. Mary and Holy Trinity Bow*. Kirken befinner seg langs A12 i Bow, i bydelen Tower Hamlets i London.

Det eksisterte en eldre kirke på det samme stedet i mer enn 700 år. Kirken ble bygd i 1311, men ble bombet under blitzen av London under andre verdenskrig.

Den gamle kirken ble lisensiert av Biskop Ralph Baldock av London den 17. november 1311 for innbyggerne i Bow og Old Ford som en kirke underlagt prestegjeldet Stepney. På slutten av 1200-tallet hadde innbyggerne i bydelene Bow og Old Ford blitt lei av å måtte gå hele veien til St. Dunstans kirke i Stepney, særlig vinterstid, og følte et behov for en kirke nærmere sitt bosted, men likevel innenfor Stepney prestegjeld.

I regjeringstiden til Maria I av England og under det katolske styret til biskopen Edmund Bonner i London, ble mange mennesker i 1566 fraktet med kjerre og vogn fra Newgate til Bow, og brent på pæler foran Bow kirke. Dette var et ledd i forfølgelsen av protestanter, hvor de som kjempet for reformasjonen i England ble dømt til dødsstraff ved henging.

I 1719 ble prestegjeldet uavhengig fra Stepney, og innviet som prestegjeldet *St Mary Stratford Bow*. Prestegjeldet inkluderte også området Old Ford, som også ble kalt «det nordlige Bow».

Den må ikke forveksles med kirken St Mary-le-Bow i City of London.
Louis Sachar

**Louis Sachar** (født 20. mars 1954 i New York, USA) er en amerikansk forfatter. Han debuterte som forfatter i 1978. Han giftet seg i 1985 med Carla Jean Askew. De bor i Texas, og har en datter som ble født i januar 1987.

Han er mest kjent for boken *Holes* som kom ut i 1998. Den handler om en gutt som blir anklaget for stjeling, og blir dømt til 18 måneders opphold på et forvaringssenter der guttene ble tvunget til å grave hull.

Boken solgte i 5 millioner eksemplarer, og vant flere priser. Boken ble filmatisert i 2003, og det var forfatteren som skrev manuset.

## Priser (utvalg)
*  – Newbery-medaljen for *Holes*

## Referanser


## Eksterne lenker
* 
*
Arbroath

**Arbroath** (skotsk-gælisk: *Obair Bhrothaig*), eller **Aberbrothock**, er en by (*[[Bystatus#Engelsktalende land|town]]*), tidligere kongelig burgh og den største byen i regionen Angus i Skottland. Den ligger på østkysten av Skottland ved Nordsjøen, 25,7 kilometer nordøst for Dundee og 72,4 km sør-sørvest for Aberdeen. Folketallet for 2020 er beregnet til 23 500 innbyggere.

Historisk er byen først og fremst kjent for Arbroath-deklarasjonen som ble undertegnet i Arbroath Abbey i 1320. Dessuten for «Arbroath-smokie», en form for røkt hyse som er en spesialitet for byen. Fotballklubben Arbroath FC holder til i Arbroath og spiller hjemmekampene på Gayfield Park.Arbroath Football Club har offisielt verdensrekorden for antall mål scoret i en profesjonell fotballkamp: 36–0 mot Bon Accord FC fra Aberdeen i den skotske cupen i 1885, men det er mulig at det er en myte.

Det er bevis på bosetting i jernalderen, men byens historie som en by begynte med grunnleggelsen av klosteret Arbroath Abbey i 1178. Byen vokste mye under den industrielle revolusjonen gjennom lin- og deretter juteindustrien og ingeniørsektoren. En ny havn opprettet i 1839; på 1900-tallet var Arbroath en av Skottlands større fiskehavner.

## Toponymi

Det eldste registrerte stedsnavnet var Aberbrothock, med henvisning til elven Brothock Burn som går gjennom byen. Prefikset Aber stammer enten fra det gæliske 'Obair', eller det tidligere brytoniske uttrykket Aber for sammenløp eller elvemunning. Navnet Aberbrothock ble stavet på mange måter. De eldste tilgjengelige manuskriptene har det som «Abirbrothoke» (i et brev til Edvard I av England som bekreftet Salisbury-traktaten, som gikk med på at dronningens regnant, Margaret, jomfruen fra Norge, skulle gifte seg med den engelske kongens sønn Edvard II) og «Aberbrothok» (i en påfølgende samtykkebrev til ekteskapet). I Arbroath-erklæringen blir det sett på som «Abirbrothoc». Tidlige kart viser en rekke varianter, inkludert «Aberbrothock», «Aberbrothik», «Aberbrothick», og «Aberbrothwick».

Det moderne navnet Arbroath ble vanligere på midten av 1800-tallet, det eldre navnet ble stort sett droppet ved tidspunktet for den første Ordnance Survey-utgaven. Imidlertid hadde varianter av «Arbroath» blitt brukt siden 1600-tallet, inkludert «Arbroth» og «Aberbreth».

## Referanser


## Eksterne lenker
* 
*Arbroath, *BBC History entry*
*A Glimpse of Old Arbroath fra Angus Council
Robert Ferguson

**Robert Ferguson** eller **Bob Ferguson** er navnet til flere personer:

*Bob Ferguson (golfspiller) (1846&ndash;1915)
*Robert Ferguson (fotballspiller) (1884&ndash;1962)
*Robert Ferguson (forfatter) (født 1948)
Signe Danning

**Signe Thora Aas Danning** (født 25. august 1878 i Kristiania, død 10. februar 1980 i Odense) var en norsk skuespiller som ble kjent i de tidlige stumfilmer.

Hun var ved Den Nationale Scene (1897–1906) og traff der den danske komponist Christian Danning (1867–1925). De giftet seg i 1902 og flyttet til Kristiania (1906) der hun spilte ved Fahlstrøms Theater og et teater på Tivoli (Oslo).  Etter fire stumfilmer dro de 
til Odense (1914).
Etter mannens tidlige død var hun bosatt i Gråbrødre Kloster.

## Filmografi
* Hemmeligheden (1912)
* Bondefangeri i Vaterland (1911)
* Fattigdommens forbandelse (1911)
* Under forvandlingens lov (1911).  Hennes mann var også med.

## Referanser


## Eksterne lenker
* 
* Signe Danning i Scenewebarkivet
*
Otto Kretschmer

**Otto Kretschmer** (født 1. mai 1912, død 5. august 1998) var en tysk marineoffiser som tjenestegjorde som ubåtsjef under andre verdenskrig og var den tyske ubåtkapteinen som senket flest skip målt i tonnasje. Fra september 1939, inntil han overgav seg og ble krigsfange i mars 1941, senket hans besetning 47 skip med en total tonnasje på 274 333 tonn. Han fikk tilnavnet "stille Otto", både for hans dyktige bruk av ubåtens evne til å angripe stille og for hans forsiktige bruk av radio under tokt.

Kretschmer ble frigitt av de allierte i 1947, i 1955 gikk han inn i Vest-Tysklands nyopprettede marine, Deutsche Marine, hvor han steg i gradene og til sist ble stabssjef ved NATOs kommando COMNAVBALTAP i Kiel. Otto Kretschmer gikk av med pensjon i 1970 med graden kontreadmiral.

## Referanser


## Eksterne lenker
* Artikkel om Otto Kretschmer fra uboat.net (engelsk)
Ratchet & Clank Future: Tools of Destruction

***Ratchet & Clank Future: Tools of Destruction*** er et PlayStation 3-spill som er utviklet av Insomniac Games. Spillet ble sluppet på markedet 23. oktober 2007 i USA, og 9. november 2007 i Europa.

Spillet handler om Ratchet og robotvennen hans Clank som finner ut at hovedstatden på planeten Kerwan er blitt ødelagt av en hær med onde roboter som er under ledelse av Emperor Tachyon.

Ratchet og Clank klarer etterhvert å samle sine allierte, og overvinner den onde Emperor Tachyon og hæren hans. Mens de allierte feirer reiser Clank hjem til planeten sin til tross for protestene fra Ratchet. Ratchet hører ikke mer fra Clank, og begynner å lete etter ham.

Svaret på hvor Clank virkelig ble av er å finne i det neste spillet som skal hete *Ratchet & Clank Future: Quest for Booty*.
## Eksterne lenker
*
Ardrishaig

**Ardrishaig** (Skotsk gælisk: **Rubha Aird Driseig**) er en landsby (*[[Landsby#Landsbyer i engelsktalende land|village]]*) i regionen Argyll and Bute i Skottland. Landsbyen ligger på vestsiden av Loch Fyne, like sør for Lochgilphead.

Ved folketellingen i 2001 hadde Ardrishaig 1&nbsp;283 innbyggere.
 
I 2006 ble folketallet estimert til 1&nbsp;250 innbyggere.

Den tidligere lederen av Labour, John Smith, var født i Ardrishaig.


## Referanser
Serie A 1965–1966

**[[Serie A]]**  er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen. 	
## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Presidentvalget i USA 1876

**Presidentvalget i USA i 1876**, det 23. presidentvalget i USAs historie, var et av de mest omdiskuterte i amerikansk valghistorie. Rutherford B. Hayes ble til slutt valgt til USAs 19. president uten å ha fått flest stemmer av folket i valget.

Demokraten Samuel J. Tilden fikk flere stemmer enn republikaneren Rutherford B. Hayes da valgurnene var opptelt, og hadde 184 valgmannsstemmer mot Hayes' 165 da det manglet 19 valgmannsstemmer. Disse 19 var stridens kjerne: i tre stater, Florida, Louisiana, og Sør-Carolina, rapporterte begge partiene at deres kandidat hadde vunnet i staten, og i Oregon ble en valgmann erklært ulovlig og byttet ut. Diskusjonene dreide seg blant annet om de svartes stemmerett der de svarte støttet Hayes og republikanerne. Uklarhetene omkring utfallet i disse delstatene skulle lamslå USA i fire måneder. Stemmene ble til sist gitt til Hayes etter en bitter disputt. 

Mange historikere mener at en uformell hestehandel ble gjort for å løse konflikten. I bytte mot sørstatenes støtte til Hayes lovte han at de føderale styrkene skulle trekkes ut av området, og på den måten sette en endelig stopper for etterdønningene etter den amerikanske borgerkrigen. 

Ved valget fikk Tilden drøye  flere stemmer av folket enn Hayes og dette var andre gang en valgt president ikke var den som hadde fått flest stemmer av folket. Første gang var i 1824 og etter 1876 har det skjedd ytterligere tre ganger; 1888, 2000 og 2016.

## Se også
* Liste over Amerikas forente staters presidenter

## Eksterne lenker
* 
* Stemmer fordelt på fylker (counties)
* How close was the 1876 election? – Michael Sheppard, Michigan State University
Montér

**Montér** er et norsk kjedekonsept for byggvarehus og stormarkeder, eid av Optimera. Dette konsernet er igjen heleid av franske Saint-Gobain og inngår i Saint-Gobain Distribution Nordic. Montér-kjeden ble etablert i 2002.

Montér har 138 butikker fra nord til sør. Montér har over 2200 ansatte og har en omsetning på 12 milliarder.

## Eksterne lenker
* 
*
Fly (elv)

**Fly** er ei elv i Papua Ny-Guinea. Den er 1 050 km lang, og den nest lengste elva i landet etter Sepik. Den har sitt utspring i Star Mountains, og renner over de sørvestlige lavlandsområdene før den munner ut i Papuagulfen gjennom et stort delta.

Den renner hovedsakelig gjennom Western Province, men over en kort strekning danner elva grensa mellom Papua Ny-Guinea og Indonesia. Denne delen går noe vest for 141°Ø, og for å kompensere for denne lille territorielle gevinsten for Papua Ny-Guinea, ligger grensa sør for Fly litt øst for 141°Ø. Som en del av samme avtale har Indonesia rett til å bruke Fly til skipstransport helt ned til munningen.

## Historie

Fly ble første gang oppdaget av europeere i 1842, da Francis Blackwood, kaptein på korvetten HMS «Fly», kartla vestkysten av Papuagulfen. Elva ble oppkalt etter skipet og han mente det ville være mulig for en liten dampbåt å reise oppover elva.

I 1876 var den italienske oppdageren Luigi D'Albertis den første personen som klarte dette, da han reiste 900&nbsp;km inn i landet på Ny-Guinea med dampskipet «Neva». Dette var det lengste noen oppdager til da hadde reist innover øya.

## Referanser
Nordisk Institutt for Odontologiske Materialer

**Nordisk institutt for odontologiske materialer AS** (NIOM as) er et nordisk samarbeidsorgan for dentale biomaterialer. Instituttets oppgaver innen forskning, materialprøving, standardisering og forskningsbasert opplysningsvirksomhet er rettet til tannhelsetjenesten og helsemyndigheter i de nordiske landene. Instituttet eies av NORCE og Helse- og omsorgsdepartementet i Norge, og finansieres av Nordisk ministerråd, norske helsemyndighetene og av eksterne midler fra oppdrag og materialprøving. NIOM as er et felles nordisk ressurssenter for dentale biomaterialer som samarbeider med odontologiske læresteder og forskningssentra. 

NIOM as har en spesialisert stab som dekker alle felter innen dentale biomaterialer så som odontologi, biologi, toksikologi, kjemi, polymerkjemi, fysikk og metallurgi.

Instituttet samarbeider med *Socialstyrelsen* i Sverige om kunnskapsdokumenter for tannhelsetjenesten under *Kunskapscenter för dentala material – KDM*. I Norge er Helsedirektoratet samarbeidpartner på myndighetsnivå.

## Eksterne lenker
* NIOMs hjemmeside
* Scanbalts hjemmeside
* Socialstyrelsen: KDM Kunskapscenter för dentala material – KDM
Infeksjonssykdom

En **infeksjonssykdom** er en lidelse som er fremkalt av et patogen, slik som sopp, bakterier eller virus og på sin side kan være smittsom. Slik sykdom kan oppstå hos mennesker, dyr eller planter. Den er imidlertid ikke identisk med en infeksjon, som ikke nødvendigvis vil føre til sykdom.
Gardon

**Gardon** eller **Gard** (oksitansk og fransk: *Gardon*, *Gard*) er ei elv i Sør-Frankrike. Den har gitt navn til departementet Gard.

Gardon er 127,3&nbsp;km lang. Den starter i Cevennene og munner ut i Rhône på høyre bredd ved Beaucaire, vis-à-vis Vallabrègues.

Flere av sideelvene heter også *Gardon*.

Den romerske akvadukten Pont du Gard og Pont Saint-Nicolas fra 16. århundre er to historiske bruer som krysser Gardon. Gorge du Gardon, som ender ved Pont Saint-Nicolas, er et populært rekreasjonsområde for kajakkpadlere, kanopadlere, fjellklatrere og fjellvandrere.

I september 2002 og i desember 2003 hadde Gardon flom som ødela mange av bruene; deriblant Pont Saint-Nicolas, som siden er bygget opp igjen.

## Steder ved elven
* Lozère
* Gard:  Anduze, Saint-Jean-du-Gard, Saint-André-de-Valborgne, Remoulins, Montfrin
*La Grand-Combe og Alès ligger ved Gardon d'Alès, en stor venstre sideelv.

## Referanser


## Eksterne lenker
*
Axess magasin

***Axess magasin*** (fram til nr. 6 2007 bare kalt *Axess*) er et svensk kultur- og samfunnstidsskrift. Utgiver er Axess Publishing AB som eies av Nordstjernan Kultur och Media, et selskap i Ax:son Johnsonsfamilien. Tidsskriftet kommer ut med ni nummer per år. Axess magasins ambisjon er å «förena akademisk och publicistisk kultur och skapa ett forum, där forskare inom humaniora och samhällsvetenskap och en bredare publik kan mötas». Tidsskriftet er Sveriges ledende organ på den intellektuelle høyresiden. 

## Se også
*Axess TV

## Eksterne lenker
* Axess magasins nettsider
Fylkesvei 73 (Finnmark)

**Fylkesvei 73 (Fv73) i Finnmark** gikk mellom Ystnes og Øksfjord i Loppa kommune. Veien var 2,2&nbsp;km lang.

2019 ble veien del av fylkesvei 882.

## Kommuner og knutepunkter

*Kommunal veg Holmveien fra Ystnes til Ystnesholmen
*Saltnes

*Øksfjordskjæret

*Kommunal veg Kirkeveien mot  Øksfjord kirke
* Njordveien fra Øksfjord mot Vassdalen fergested og videre mot  Langfjordbotn i Alta

## Referanser


## Eksterne lenker
* Vegvesenets vegkart
Aschehougs konversasjonsleksikon

***Aschehougs konversasjonsleksikon*** er et norsk leksikon som ble gitt ut i fem utgaver fra 1907 til 1973. 

Det inngikk deretter i Aschehoug og Gyldendal felles fagbokforlag Kunnskapsforlaget. Aschehougs leksikon er således blant forløperne til Store norske leksikon og snl.no.
## Utgaver
* 1. utgave med titelen *[[Illustreret norsk konversationsleksikon]]* (INK), 6 bind, 1907–1913
* 2. utgave, 10 bind, 1920–1925, supplementsbind 1932 (tittelen *Aschehougs konversationsleksikon*)
** 
** 
** 
** 
** 
** 
** 
** 
** 
** 
* 3. utgave, 15 bind, 1939–1951, supplementsbind 1952 (tittelen *Aschehougs konversasjonsleksikon*)
** 
** 
** 
** 
** 
** 
** 
** 
** 
** 
** 
** 
** 
** 
** 
* 4. utgave, 18 bind, 1954–1961
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
** 
* 5. utgave, 19 bind, 1968–1972, registerbind 1973; 3. opplag. 1974–75
* Verden i dag. Samtidsleksikon, supplementsbind til Aschehougs konversasjonsleksikon og til Gyldendals store konversasjonsleksikon, 1 bind, 1977; ny utgave 1983

## Referanser




## Eksterne lenker
* Aschehoug ved Prosjekt Runeberg
Sun Yat Sen-parken (Macao)

**Sun Yat Sen Park** 紀念孫中山市政公園 er en bypark helt nord på Macaohalvøya i Macao, rett vest for  grenseovergangen Portas do Cerco til Zhuhai i Fastlands-Kina, i bydelen Freguesia de Nossa Senhora de Fátima.

Den er oppkalt etter Republikken Kinas første president, dr. Sun Yat-sen. Han ble født noen timers reise, 26&nbsp;km nord for Macao, og bodde også i Macao en kort periode i 1892.

Det finnes over førti parker i verden, for det meste i Fastlands-Kina, som er oppkalt etter ham.

Parken er på 70&nbsp;000 kvadratmeter. Den ble opprinnelig kalt **Parco do Canal Dos Patos** i 1987, for å hylle vennskapet mellom Folkerepublikken Kina og Portugal.

I parken står en eldre grenseport mellom Macao og innlandet. Der er også et aviarium, et victoriansk *greenhouse*, blomsterhaver, et *[[fengshui]]*skogholt, et svømmebasseng, lekeplass og  sportsfasiliteter.

## Eksterne lenker
* Sun Yat Sen Park, Macao
Helheim

**Helheim** kan vise til 
*Hel (underverdenen), norrøn mytologi.
*Helheim (band), norsk viking black metal band.
BHK

**BHK** kan sikte til:
* Bodø Håndballklubb
* IATA-koden til Bukhara internasjonale lufthavn i Usbekistan
Serie A 1953–1954

**[[Serie A]]**  er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen. 	
## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Resultater
Presidentvalget i USA 1888

**Presidentvalget i USA i 1888** var det 26. presidentvalget i USAs historie. Valgets resultat ble preget av det amerikanske valgsystemet, da den sittende presidenten, Grover Cleveland, fikk flest stemmer, men tapte valget, da motkandidaten, Benjamin Harrison, oppnådde flest valgmannsstemmer og dermed ble ny president. 

Resultatet av valget ble at demokraten Cleveland fikk i alt 5 534 488 stemmer mot republikaneren Harrisons 5 443 892 stemmer (henholdsvis 48,6% og 47,8% av de avgitte stemmene). Stemmenes fordeling betød imidlertid at Harrison oppnådde 233 valgmenn, mens Cleveland bare fikk 168. Dette resulterte i at Harrison vant 20 stater mod Clevelands 18.

Ut over disse to stilte et parti som arbeidet for et alkoholforbud, samt et arbeiderparti begge kandidater til valget, men ingen av dem oppnådde større tilslutning.

Dette valget var tredje gang en kandidat som ikke fikk flertallet av folkets stemmer ikke også vant valget. Det hadde tidligere skjedd i 1824 og 1876, og skulle også komme til å skje 112 år etter dette valget, i 2000.

## Valgkampen
I sin presidentperiode hadde Cleveland lyktes rimelig godt med å få renset ut i korrupsjon og opportunisme i Washington D.C., men han lyktes ikke med å få gjennomført en tollreform, og den kom til å prege valgkampen. Republikanerne krevde høye tollsatser for å beskytte landets industri, mens demokratene var forkjempere for den frie handel.

Selve valgkampen for kandidatene foregikk på noe ulike vilkår. Harrison hadde via partiets aktivister samlet inn en etter tiden ganske pen sum penger, som han brukte til effektiv markedsføring. Han holdt en lang rekke taler fra sin veranda i Indiana, som ble dekket av avisene. I motsetning til dette holdt Cleveland seg, som det tradisjonen var for en sittende president på de tider, fra å føre en selvstendig valgkamp. Det overlot han i stedet til visepresidentkandidaten Thurman, som imidlertid var 75 år og ikke hadde samme krefter som den tyve år yngre Harrison.

En episode i valgkampens avslutning kan ha hatt stor betydning for utfallet: En republikaner skrev under falsk navn et brev til den engelske ambassadøren og bad om råd, idet han utga seg for å være innvandret engelskmann. Ambassadøren anbefalte ham å stemme på Cleveland, og da dette ble offentliggjort hadde det den effekt at store gruppene av irsk-amerikanere stemte på Harrison. Dette betød blant annet at Harrison vant vippestaten New York, noe som var med på å avgjøre valget.

## Se også
* Liste over Amerikas forente staters presidenter

## Eksterne lenker
* 
* Stemmer fordelt på fylker (counties)
* How close was the 1888 election? – Michael Sheppard, Michigan State University
Rick Goodman

**Rick Goodman** er en amerikansk videospillutvikler. Han var også grunnleggeren og eieren av *Stainless Steel Studios* som ble grunnlagt i 1998.

I 1995 var han med og grunnla Ensemble Studios sammen med broren sin Tony Goodman, Bruce Shelley, og Brian Sullivan. Det første spillet de lagde var *[[Age of Empires]]*, med Rick Goodman som ledende designer. Etter at spillet ble lansert på markedet ble Goodman en av de meste kjente spill-utviklerne i hele verden.

Etter suksessen med *Age of Empires* sluttet han i Ensemble Studios, for å grunnlegge sitt eget spill-studio sammen med Dara-Lynn Pelechatz. Det første spillet de produserte var *Empire Earth* som kom ut i 2001.

I 2003 ga de ut spillet *Empires: Dawn of the Modern World* som tok for seg hele historien fra 950 til 1950. I november 2004 kom det ut enda et spill som de kalte *Immortal Cities: Children of the Nile*. Det spillet de lagde ble kalt *Rise and Fall: Civilizations at War*, og kom ut 12. juli 2006.
## Referanser
Fylkesvei 25 (Finnmark)

**Fylkesvei 25 (Fv25) i Finnmark** gikk mellom Storekorsnes hurtigbåtkai og Storekorsnes i Alta kommune. Veien var 475 meter lang.

2019 ble veien del av fylkesvei 8830.

## Kommuner og knutepunkter

## Referanser


## Eksterne lenker
* Vegvesenets vegkart
Igor (film)

***Igor*** er en amerikansk dataanimert filmkomedie fra 2008. Filmen hadde premiere i USA 19. september 2008.

## Handling
Kongeriket Malaria var en gang et fredelig land for bønder, inntil området ble ødelagt av en mystisk storm som aldri tok slutt og ødela alle plantasjene. Dermed ble alle innbyggerne drevet inn i fattigdom. Som svar på denne ulykken setter kong Malbert (spilt av Jay Leno) i gang en plan for å redde landet, ved å la kongedømmets beste og mest ondskapsfulle forskere lage forskjellige dommedagsenheter og utpresse resten av verden til å betale dem - ved å true med å slippe løs disse enhetene på resten av verden. Som et resultat ble kongedømmet et mørkt land, hvor ondskapen regjerer.

Det avholdes også en årlig «Evil Science Fair» som finner sted på en arena kjent som Kiliseum. Samtidig som onde forskere blir behandlet som kjendiser, blir vanlige borgere med pukkelrygger behandlet som annenrangs borgere, vanligvis referert til med det nedsettende navnet «Igor» og blir ofte ansatt som ydmyke undersåtter for disse forskerne. En slik Igor (spilt av John Cusack) er imidlertid en talentfull oppfinner, som ønsker å bli en ondskapsfull vitenskapsmann selv. Blant hans oppfinnelser er vennene hans Scamper (spilt av Steve Buscemi) en re-animert, udødelig kanin, og Brain (spilt av Sean Hayes) en robot med en menneskelig hjerne. Dessverre må han holde dette talentet hemmelig, av frykt for å bli sendt til Igor-gjenvinningsanlegget - spesielt fra sin herre - den inkompetente doktor Glickenstein.

I mellomtiden blir en annen ond vitenskapsmann ved navn Dr. Schadenfreude (spilt av Eddie Izzard) umåtelig populær, etter å ha vunnet flere Evil Science Fairs på rad. Men egentlig jukser han ved hjelp av sin form-skiftende kjæreste, Jaclyn (spilt av Jennifer Coolidge) og ønsker å styrte kong Malbert, og kontrollere Malaria som landets nye konge. En dag får Glickenstein besøk av kjæresten Heidi (som egentlig var Jaclyn i forkledning, som forsøker å stjele planene hans til neste Evil Science Fair) men Glickensteins siste oppfinnelse mislykkes og eksploderer, og tar Glickenstein med seg.

I samme øyeblikk kommer kong Malbert for å kreve at Glickenstein bygger en oppfinnelse som kan beseire Schadenfreude, som Malbert frykter vil erstatte ham som konge på grunn av hans store popularitet. Ute av stand til å fortelle sannheten om Glickensteins død, påstår Igor frimodig at Glickenstein kan skape liv. Senere sniker Schadenfreude seg inn i Glickensteins slott for å stjele oppfinnelsen hans, men han oppdager at Glickenstein er død. I tillegg ser han at Igor har skapt et levende monster, som han tror kan være hans nøkkel til å overta tronen.

## Medvirkende
;Stemmeskuespillere

## Eksterne lenker
*  hos MGM
*